Православие: Невъзможното спасение на иноверците и еретиците\nНевъзможното спасение на иноверците и еретиците\nПисма към миряните\nДостойно за горчив плач зрелище - християни, незнаещи в какво се състои християнството! А сега погледът среща това зрелище почти непрекъснато. Рядко той бива утешен от противоположната, наистина утешителна гледка! Рядко той може в многочислената тълпа, наричаща себе си християни, да попадне на християни, които да са такива и на думи, и на дело.\nПредложеният от вас въпрос сега се поставя навред. "Защо няма да се спасят", пишете Вие, "езичниците, мохамеданите и така наречените еретици? Между тях има много добри хора, би било противно на Божието милосърдие!....Да! Това е противно даже на здравия човешки разум! А еретиците, те също са християни. Да смятаме себе си за спасени, а членовете на другите вярвания - погинали, това е безумно и крайно гордо!"\nЩе се постарая да ви отговоря по възможност кратко, да не би многословието да повреди яснотата на изложението.\nХристияни! Вие разсъждавате за спасението, а не знаете какво е спасение. Защо хората се нуждаят от него, дори не познавате Христа - единственото средство за нашето спасение! Това е истинското учение по тази тема, учението на Светата Вселенска Църква: спасението се заключава във възстановяването на общението с Бога. Това общение е загубено от целия човешки род след грехопадението на праотците. Целият човешки род е сбор от погиващи същества. Погибелта е участ на всички хора - на добродетелните и на злодеите. Зачеваме се в беззаконие, раждаме се в грях ( Пс. 50 ). "Сниду к сыну моему сетуя во ад" ( Ще сляза при моя син, скърбейки в ада ), говори св. патриарх Иаков за себе си и своя свят син Йосив, целомъдрен и прекрасен! (Бит. 37:35) Слизали в ада след свършване на земното си странстване не само грешниците, но и праведниците на Стария Завет. Такава е силата на добрите човешки дела. Такава е цената на добродетелите на нашето паднало естество! За да се възстанови общението на човека с Бога, иначе казано, за спасението е било необходимо изкупление. Изкуплението на човешкия род е било извършено не от Ангел, не от Архангел, не от някой от по-висшите, но ограничени и сътворени същества - било е извършено от Самият Безпределен Бог. Наказанието - жребият на човешкият род, е заменено от неговото наказание, недостатъкът на човешките заслуги е заменен от Неговото безкрайно достойнство. Всички добри човешки дела са немощни, слизащи в ада, заменени от едно могъщо добро дело: вярата в нашия Господ Иисус Христос. Юдеите попитали Господа: Какво да правим, за да вършим делата Божии?" Господ им отговорил: делото Божие е това - да вярвате в Оногова, Когото е Той пратил" (Иоан. 6:29). Едно добро дело ни е нужно за спасение: вяра, но вярата е дело. С вяра, единствено с вяра ние можем да влезем в общение с Бога, с помощта на даруваните ни от Него тайнства. Погрешно мислите и говорите Вие, че добрите хора между езичниците и мохамеданите ще се спасят, т.е. ще встъпят в общение с Бога! Напразно Вие гледате на тази противна на Вас мисъл като на новост , като на помръкнало се заблуждение! Не! Такова е постоянното учение на истинската Църква - Вехтозаветна и Новозаветна. Църквата винаги е признавала, че едно е средството за спасение - Изкупителят! Тя е признавала, че и най-великите добродетели на падналото естество свалят в ада. Ако праведниците на истинската Църква светилниците, от които светил Светият Дух, пророците и чудотворците, вярващи в идещия Изкупител, но със смъртта си предварили идването на Изкупителя, са слизали в ада , то как искате Вие, езичниците и мохамеданите, за това, че Ви се струват добрички, непозноващи и невярващи в Изкупителя, да получа т спасение, давано с едно, единствено, повтарям Ви, средство - вярата в изкупителя!\nХристияни! Познайте Христа! Разберете, че вие не Го познавате, че Вие сте се отричали от Него, като признавате спасението за възможно без Него, за някакви си добри дела! Признаващият възможността за спасение без вяра в Христа, се отрича ат Христа и може би незнаейки, пада в тежкия грях на богохулството. "Мислим, че" - говори св. ап. Павел - "човек се оправдава с вяра, без делата по закона. Божията правда чрез вярата в Иисуса Христа е у всички и върху всички вярващи: защото няма разлика: всички съгрешиха и са лишени от славата Божия, оправдавайки се даром с Божията благодат, чрез изкуплението в Христа Иисуса" ( Рим. 3:28, 22-24).\nВие ще възразите: "Св. ап. Яков изисква непременно добри дела. Той ни учи, че вяра без дела е мъртва". Разсъдете какво изисква св. ап. Яков. Вие ще видите, че той изисква, както и всички боговдъхновени писатели на Свещеното Писание, дела на вярата, а не добри дела на вашето паднало естество! Той изисква жива вяра, утвърждавана от делата на новия човек, а не добри дела на падналото естество, противни на вярата. Той дава за пример постъпката на патриарх Авраам, дело от което станала явна вярата на праведника. Това дело се състояло в принасяне в жертва на Бога своя единороден син. Да заколи своя син в жертва, съвсем не е добро дело по човешкото разбиране. То е добро дело като изпълнение на Божията повеля, като дело на вярата. Вгледайте се в Новия Завет и изобщо в цялото Свещено Писание. Вие ще откриете, че то изисква изпълнение на Божиите заповеди, че това изпълнение се нарича дело, че от това изпълнение на Божиите заповеди вярата в Бога става жива, като действаща. Без него тя е мъртва, като лишена от всякакво движение. А противно на това, Вие ще намерите, че добрите дела на падналото естество от чувства, от кръв, от пориви и нежни усещания на сърцето са забранени, отхвърлени! А тези, именно тези добрички дела у езичниците и мохамеданите на Вас Ви се харесват! Заради тях, дори и отхвърляне на Христа, Вие искате да им дадете спасение. Странно е Вашето разбиране за здравия разум! Защо, с какво право Вие го намирате, признавате го в себе си? Ако Вие сте християнин, то сте длъжен да имате по този предмет християнско понятие, а не някакво друго, самоволно или взето незнайно откъде. Евангелието ни учи, че с падението ние сме придобили лъжлив разум, че разумът на нашето паднало естество, каквито и природни достойнства да е имал, както и да е бил усъвършенстван от учеността на света запазва качеството, доставено му от падението, си остава лъжлив разум. Той трябва да се отхвърли, да се предаде под ръководството на вярата. При това ръководство, при значителни подвизи благочестието, Бог своевременно дарява на Своя верен раб разбиране за Истината или духовен разум. Този разум може и трябва да се признае за здрав разум. Той е известена вяра, превъзходно описана от свети апостол Павел в 11. глава на неговите послания към евреите. Основа на духовното разсъждение е Бог. Върху този твърд камък то се гради и затова не се колебае, не пада. Наричаният от Вас „здрав разум" ние, християните, го приемаме за разум толкова болен, толкова помрачен и заблуден, че излекуването му иначе и не може да се извърши, освен с отсичане на всички знания, от които той е съставен, с меча на вярата и отхвърлянето им. Ако го признаем за здрав, признаем го по някаква неизвестна причина, несигурен, неопределен, непрестанно изменящ се, то той като здрав непременно ще отхвърли и Христа. Това е доказано опитно. Какво Ви говори Вашият здрав разум? Че да се признае гибелта на добри хора, невярващи в Христа, е противно на Вашия здрав разум! Не само това! Такава гибел на добродетелните е противна на милосърдието на такова всеблаго Същество, Какъвто е Бог. Разбира се, имали ли сте свише откровение на тази тема, за това кое е противно и кое не е противно на Божието милосърдие? Не! Но здравият разум показва това. А Вашият здрав разум!... Все пак при Вашия здрав разум откъде решихте Вие, че на Вас Ви е възможно със собствения ограничен човешки ум да постигнете кое е противно и кое не е противно на Божието милосърдие?\nПозволете да Ви кажа нашето мнение Евангелието или Христовото учение, или Свещеното Писание, или Светата Вселенска Църква са ни открили всичко, което човек може да знае за Божието милосърдие, превишаващо всякакво мъдруване, всякакво човешко постижение, недостъпно за тях. Суетно е лутането на човешкия ум, когато той търси да определи безпределния Бог!... Когато той търси да обясни необяснимото, да подчини на своите съображения... кого?... Бога? Такова начинание е начинание сатанинско!... Именуващи себе си християни, а не знаят Христовото учение! Ако ти от това благодатно небесно учение не си научил за непостижимостта на Бога, отиди на училище, послушай какво учат децата! На тях преподавателите по математика им обясняват теорията на безкрайните величини, че те като величини са неопределени, не се подчиняват на тези закони, на които са подчинени определените величини – числата, че нейните резултати могат да бъдат съвършено противоположни на резултатите на числата. А ти искаш да определиш законите, по които действа Божието милосърдие, и казваш: това съвпада с него, а това не съвпада! То или съвпада, или не съвпада с твоя здрав разум, с твоите понятия и усещания! Следва ли от това, че Бог е длъжен да разбира и чувства, както ти разбираш и чувстваш? А ти това и изискваш от Бога! Това е най-безразсъдно и съвсем горделиво начинание! Не обвинявай съжденията на Църквата в недостиг на здрав разум и смирение. Това е твой недостатък! Тя, Светата Църква, само следва неотстъпно Божието учение за Божиите действия, открито от Самия Бог! След нея послушно вървят истинските й чада, просвещавайки се с вярата, потъпква високомерния разум, който въстава срещу Бога! Вярваме, че можем да знаем за Бога само това, което Бог е благоволил да ни открие! Ако имаше друг път към богопознанието, път, който ние бихме могли да прокараме с усилията на собствения си ум, нямаше да ни бъде дарувано Откровението. То ни е дадено, защото ни е необходимо. Собствените самомнения и лутането на човешкия ум са суетни и лъжливи. Вие казвате: „еретиците също са християни". Това откъде го взехте? Нима някой, именуващ себе си християнин и незнаещ нищо за Христа поради своето крайно невежество, ще се реши да признае себе си за такъв християнин, като и еретиците, и светата християнска вяра няма да различи от чедата на проклятието – богохулните ереси! По друг начин разсъждават за това истинските християни! Многочислен сонм от светии са приели мъченически венец, предпочели са най-люти и продължителни мъчения, тъмница, изгнание, отколкото да се съгласят да участват с еретиците в тяхното богохулно учение. Вселенската Църква винаги е признавала ереста за смъртен грях, винаги е признавала, че човек, заразен със страшния недъг на ереста, е мъртъв по душа, чужд на благодатта и спасението, той е в общение с дявола и неговата гибел. Ереста – това е грях на ума. Ереста е повече дяволски грях, отколкото човешки, тя е дъщеря на дявола, негово изобретение – безчестие, близко до идолопоклонство. Отците обикновено наричат идолопоклонството безчестие, а ереста злочестие. При идолопоклонството дяволът приемал за себе си божествена чест от ослепели хора, а чрез ереста той прави заслепените хора съучастници в своя главен грях – богохулството. Който прочете внимателно Деяния на Съборите, той лесно ще се убеди, че характерът на еретиците е напълно сатанински. Той ще види тяхното ужасно лицемерие, неизмеримата им гордост, ще види поведение, изградено от непрекъснати лъжи, ще види, че те се предават на различни низки страсти, ще види, че те, когато имат възможност, са готови на най-ужасните престъпления и злодеяния. И особено е забележителна тяхната непримирима омраза към чадата на истинската Църква и жаждата им за тяхната кръв! Ереста се взаимосвързва с ожесточаване на сърцето, със страшно помрачаване и повреждане на ума, упорито задържайки се в заразената от нея душа, и трудно е за човека изцелението от този недъг. Всяка ерес съдържа в себе си хула против Светия Дух: тя или хули догмата за Светия Дух, или действие на Светия Дух, но хули непременно Светия Дух. Същността на всяка ерес е богохулство. Свети Флавиян, патриарх Константинополски, който запечатал с кръвта си изповядването на истинската вяра, произнесъл определение на помена на Константинополски събор за ересиарха Евтихий със следните думи: „Евтихий – досега йерей, архимандрит, напълно е уличен и от миналите му действия, и от настоящите му обяснения и заблуден от учението на Валентин и Аполинарий, в упорито следване на тяхното богохулство, още повече, че той даже не се вслуша в нашите съвети и наставления за приемане на здравото учение. И затова, плачейки и въздишайки за неговата крайна погибел, ние обявяваме от името на Господа – Иисус Христос, че той е паднал в богохулство, че е лишен от всякакъв свещенически сан, от нашето общение и от управление на неговия манастир, известявайки на всички, че които отсега беседват с него или го посещават, ще се подложат сами на осъждане." Това определение е образец на общото мнение на Вселенската Църква за еретиците. Това определение е признато от цялата Църква, потвърдено от Вселенския Халкидонски събор. Ереста на Евтихий се състояла в това, че той не изповядвал в Христа след въплъщението две естества, както изповядва Църквата. Той допускал само Божествено естество. Вие ще кажете: и само!... Заради това!...\nЗабавен по своя недостатък на истинското знание и горчиво жалък по своето свойство и последствия, е отговорът към едно лице, облечено във властта на тоя свят, към свети Александър, патриарх Александрийски, за арианската ерес. Това лице съветва патриарха да запази мира, да не започва спорове, толкова противни на християнския дух, заради няколко думи. Пише, че той не намира нищо осъдително в учението на Арий – някаква разлика в обратите на думите. И само това! Това обръщане на думите, отбелязва историкът Фльори, в които няма нищо осъдително, отхвърлят Божеството на нашия Господ Иисус Христос – само това! Унищожават значи цялата християнска вяра – само това! Забележително: всички древни ереси, под различни изменящи се маски, са се стремили към една цел: те са отхвърляли Божеството на Словото и са извращавали догмата за въплъщението. Най-новите ереси най-много се стремят да отхвърлят действието на Светия Дух: с ужасни хули те отхвърлиха Божествената литургия, всички тайнства, всичко, което Вселенската Църква винаги е признавала –действието на Светия Дух. Те нарекоха това човешки постановления, суеверия, заблуждения – дръзко! Разбира се, в ересите Вие не виждате нито разбойничество, нито кражба! Може би единствено затова не го считате за грях? Тук е отхвърлен Божият Син, тук е отхвърлен и похулен Светият Дух – само това! Този, който е приел и държи богохулно учение и който произнася богохулство, не разбойничи, не краде, даже върши добри дела на падналото естество – той е прекрасен човек! Как може Бог да му откаже спасение? . . .\nПричината за Вашето последно недоумение, както и на всички други, е дълбокото непознаване на християнството! Не мислете, че такова незнание е маловажен недостатък! Не! Неговите последствия могат да бъдат гибелни, особено сега, когато в обществото се разпространяват безбройни книжлета с християнски заглавия, а със сатанинско учение. При непознаването на истинското християнско учение като нищо можете да приемете лъжливата, богохулната мисъл за истинска, да я усвоите и заедно с нея да придобиете и вечната погибел. Богохулникът няма да се спаси! И тези недоумения, които Вие изразихте във Вашето писмо – вече са страшни клеветници за Вашето спасение. Тяхната същност е отричане от Христа! Не си играйте с Вашето спасение, не си играйте! Иначе вечно ще плачете. Заемете се с четене на Новия Завет и светите Отци на Православната Църква (а съвсем не с Терези, Францисковци и други западни умопобъркани, които тяхната еретическа църква ги представя за светци!). От светите Отци на Православната Църква изучете как да разбирате правилно Писанието, какъв живот, какви мисли и чувства прилягат на християнина. От Писанията и живата вяра изучете Христос и християнството. Преди да дойде страшният час, в който Вие ще бъдете длъжен да се представите на съд пред Бога, спечелете оправдание, подавано на всички човеци даром от Бога с посредничеството на християнството.\nУтешително писмо до една овдовяла християнка\nКаква неочаквана вест ми донесе днешната поща!... Константин Фьодорович, в разцвета на зрялата си възраст, толкова обещаващ за отечеството си, за родителите си и своето семейство, безценен за всички, които познаваха, внезапно оставил попрището на земния живот и неговият прах вече е покрит от земята! Почива в Сергиевата пустиня! Дълго ще почива той там!... Ще го събуди и оживи тръбата на общото възкресение на човеците! А неговата душа!... Да намери тя покой в блажените, тихи и светли небесни обители! Тук да й прокарат път и нейното собствено благочестие, и благочестието на родителите й! Тук да й прокарат път молитвите на Светата Църква, молитвите на неговия баща, молитвите на майка му, молитвите на осиротялата му съпруга и на осиротелите почти немощни и неразбиращи своето осиротяване малки деца! Сполетя Ви скръб силна, извънмерна, но съответстваща на силата на Вашата душа! Предстои Ви да се облечете във всеоръжието на живата вяра, вдъхваща в сърцето твърдост, мъжество, смирение, покорност, определени от Бога. Предстои Ви да придадете сила на Вашата слаба по телесно устройство душа, макар и не слаба в упованието на Бога. Дария Михайловна – тя е майка!... На Вас Ви предстои да замените Вашия покойник в семейство му, да встъпите отново в задълженията на бащата, който се грижи за възпитанието на децата. Неочакван и тежък кръст е легнал на Вашите рамене! Но той е изпратен от Бога. Незабележимо е дошъл, внезапно се е приближил, с цялата си тежест е легнал на раменете и блажени са тези рамене, които са се удостоили да усетят на себе си Господния кръст! Блажена е душата, която с великодушие приеме и понесе Господния кръст. Кръстът – това е знак на Божието избраничество, Христов печат. Този печат Христос поставя върху Своите! Този знак изобразяват на Божиите любимци ангелите на Бога Вседържителя! „Ако ти видиш някого – казал преподобният Марк Подвижник, – да живее безскръбен живот в постоянно благоденствие, знай: след неговата смърт го очаква немилостив съд." Всички светии са признавали за неотменна истина, че този, който живее безскърбен живот, е забравен от Бога.\n„Не търси – казва един от тях – християнско съвършенство в човешките добродетели, няма го тук. То тайнствено се пази в Христовия кръст! Каквито и добродетели да са били извършвани от светиите, те ги считали за непълни и недостатъчни, ако не ги увенчавал Христовият кръст, ако не ги запечатвал, не ги засвидетелствал Христовият печат. Само тези ще минат пътя, охраняван от херувими, които ще имат със себе си ръкопис, запечатан от Христовия печат."\nБожията милост Ви се е явявала в течение на цялото време на Вашия живот и в благословението на Вашето семейно щастие, и в благословението на Вашето служене на Царя и отечеството. Същата тази Божия милост се явява и в изпратения Ви кръст. Божието наказание – не е човешко наказание!... Божият гняв – не е човешки гняв! Господ наказва – и обича! Той Ви призовава да Го опознаете по-отблизо. Близкото познанство с великите на земята дава временни почести и мнимо богатство. Обстойното познаване на Бога дава вечни блага, съзерцание на Божията слава и участие в тази слава.\nАз винаги съм гледал на Вас с окото на моето сърце – дълбоко сърдечно чувство, което е трудно да се постигне, чието съществуване дори и не подозират тези, които живеят невнимателен живот. Мисля: Бог ми е изпратил това чувство заради това, да имам макар и малка лепта, която бих могъл в час на нужда да Ви поднеса като слабо въздаяние за Вашата изобилна любов. Гледам Ви оттук, от отдалечената пустиня: виждам същото! Разстоянието не пречи да се гледа и вижда в сърцето. Аз постоянно усещах във Вас, във Вашата душа някаква нравствена задача, която нямаше пълно решение. Трябваше да се реши! Сега Божията воля за Вас се вижда съвсем ясно. На Него Му е благоугодно Вашата душа да принесе духовен плод за вечната житница, съответстващ на средствата и силите, посадени в тази душа. Затова – Той Ви е извел на пътя на подвига. На Него Му с благоугодно Вие да се доближите до Него, повече да Го опознаете.\nКонстантин Фьодорович е мой връстник, малко по-малък от мен. От момента, в който ние се запознахме, мина цял четвърт век. Тогава той беше в мундир на паж, а аз в мундир на юнкер. Първата мисъл, която ми проблесна при прочитане на вестта за неговата кончина, която прелетя направо в сърцето, беше: „и той отиде в манастир". Сега Вие сте безпристрастен съдия: не е ли все едно да отиде в манастир няколко години по-рано или няколко години по-късно?... Монахът е същият покойник, но с живо слово (можещ да говори)!... Неговото слово е от другия свят!... От този свят, където е душата на починалия. Аз, живият мъртвец, приех нов жител в Сергиевата обител – Вашия син, покойник, който завинаги склопи очи. Да ми дарува Бог да произнасям за Вас, за него и за себе си „слово" от този свят – слово на утешение, слово за спасение!...\nЗаливам се в сълзи, перото не стои в треперещата ми ръка. Христос да е с Вас! Той да Ви укрепи и Вас, и цялото Ви семейство!\nОт цялата си душа предан Вам. А. И.\n4 февруари 1848 година.\nИзобличително писмо до един съмняващ се в\nсъществуването на ада и вечните мъки\nТи се съмняваш в съществуването на ада и вечните мъки? Повтаряш сегашното модерно възражение: „това не съответства на милосърдието на такова благо Същество, Каквото е Бог".\nАх, приятелю мой! Може ли такова слабо, ограничено същество като човека да съди сам за Бога, Който е Същество безпределно, превишаващо всякакво разбиране и съждение, може ли да извежда положително заключение за Бога от собствените си възгледи? Остави собствените си разсъждения и повярвай от цялото си сърце на всичко, което ни учи Евангелието. Сам Спасителят е казал: „И ще идат тия във вечни мъки" (Мат. 25:4 6). На друго място е казал: „и в ада, когато беше на мъки, подигна очите си" (Лук. 16:23).\nСпасителят е казал, че има ад, има вечни мъки: към какво е твоето възражение! Ако ти придадеш значение на това възражение, значи се съмняваш в истинността на словата на Спасителя, отхвърляш ги. Който отхвърля от Христовото учение дори и един догмат, той отрича Христа. Хубавичко помисли: твоето съмнение – не е никак малък грях. Ако ти го приемеш, ще го изкажеш със слова и ще паднеш в смъртен грях. Една дума на вярата може да спаси и една дума на неверието може да погуби душата. Разбойникът в смъртния си час, вече на кръста, изповядал Христа и си отворил вратите на рая, а фарисеите отхвърлили Истината, похулили Светия Дух и погинали. „Защото по думите си ще бъдеш оправдан и по думите си ще бъдеш осъден" (Мат. 12:36), е възвестил Спасителят.\nАко позволиш на твоя разум да прави възражения против Христовото учение, той ще ги намери милиони, той е неизчерпаем, когато допуснем да се зарази с враждебност към Христа. Лека полека той отхвърля всички християнски догмати! Това не е нещо ново, този е плодът на необуздано, самоволно разсъждение, заради който са се появили в света безбожници и богохулници! По външност за неопитните очи те изглеждат с блестящ ум, разкъсващи веригите, извеждащи на свобода, откриващи истината и показващи я на останалите хора. Но последствията са показали, че тяхната истина е мнима – най-ужасно и най-пагубно заблуждение. Лъжливите мисли са умити с потоци кръв и мисълта не се е очистила с това умиване! Страшно опетнява лъжливата мисъл: човешката кръв няма сили да умие тези люти петна. За такова умиване човечеството се е нуждаело от кръвта на Богочовека. То получило тази кръв, умило се в нея, очистило се, държейки в ръка вярата, излязло на светлината на истинското богопознание и самопознание, излязло от дълбоката, тъмна пропаст на плътския лъжлив разум. Този разум зове отново човека към пропастта и човек се вслушва в убийствения призив! Какво чудно има? Човек е запазил своя характер: в рая, изпълнен благоухания и наслаждения от Божественото, той не се въздържал, а се е доверил на лъжливите слова на дявола.\nПриятелю мой! Ти си християнин, член на Източната Православна Църква. Съхранявай верността към духовното тяло, на което ти си член. Съхранявай единението със светата Църква, на която ти принадлежиш. Съхранявай своето духовно достойнство като безценно съкровище. Поради твоята немощ не се впускай в разсъждения за догматите. Това е дълбока бездна, опасно море. В него са потънали много неопитни и самонадеяни плувци. Безопасно, с надежда за изобилна, духовна полза, могат да плуват, да се носят по чудните вълни на богословието само тези, чието кормило – умът, е в десницата на Духа. По съвета на свети апостол Павел отхвърляй всеки помисъл, който се надига против Христовия разум.\nНе влизай в спор, нито в разсъждения със съмнения и възражения, пораждани от лъжливия разум. С меча на вярата отсичай главите на тези змии,( още щом те се покажат от своето леговище! Това дело е истинско, дело вярно! Дело достойно за този, който веднъж завинаги се е съчетал с Христос! Разсъждението има място преди съюза. След сключването на съюза, то вече е престъпление. Нищо, ама нищо да не нарушава, да не разколебава твоята вярност! Ах! По-добре е да не се встъпи в съюз, отколкото да станеш предател. Със смирение се преклони, наведи пред благото иго, води благочестив живот, ходи по- често в църква, чети Новия Завет и писанията на светите Отци, благотвори на ближните. Ще дойде време, когато Божественото Христово учение, от което лъха святост и истина, ще се възприеме от душата ти. Тогава в нея няма да се пораждат никакви съмнения. Христовото учение е свръхестествено. Като божествено то е достъпно за човешкия ум при посредничеството само на вярата. Безумно е начинанието да се обясни свръхестественото с човешки разсъждения, очевидно неможещи да излязат от кръга на общото, обикновеното, естественото. Последствията от това безумно начинание са абсурдност, безчислени възражения, отхвърляне на свръхестественото, дори и това свръхестествено да е божествено. Хората в своите действия повечето случаи с противоречат сами на себе си! Пазят очите си, за да не се замърсят, а умът – това око на душата – съвсем не мислят да пазят, замърсяват го с всевъзможен боклук. Господ е заповядал да се пази умът, защото той е водач на човека. Ако умът се отклони от истинския път – целият живот на човека става заблуждение. Не трябва много, за да се отклони умът от истинския път: една, каквато и да е, лъжлива мисъл. „Когато твоето око бъде чисто – говори Спасителят, – и цялото ти тяло ще бъде светло; а когато бъде лукаво, и тялото ти ще бъде тъмно. И тъй, гледай светлината, що е в тебе, да не е тъмнина" (Лук. 11:34-35). А ние съвсем не спазваме това всесвято завещание, не следим за нашата светлина, т.е. умът, да не стане тъмнина, хвърляме в него какво ли не. Той несъмнено става тъмнина и разлива мрак върху цялото ни поведение през целия ни живот. От какво биха се родили в твоята душа помислите, които враждуват с Бога – помислите на пагубното неверие и празно мъдруване? Ти непременно си чел разни безсмислени чуждестранни книжлета, наслушал си се на различни неоснователни съждения за религията, на които е така богато нашето време, а е така оскъдно в истинските религиозни познания. „Нищо така не насочва човека към богохулство, както четенето на еретически книги", е казал преподобният Исаак Сирийски. Остави това безпорядъчно четене, пълнещо ума с понятия заблуждаващи, превратни, лишаващи го от твърдост, самостоятелност, правилен поглед, привеждащи го в състояние на скептично колебание. Заеми се със сериозно изучаване на Източната Православна Църква по нейното Предание, което се съдържа в писанията на светите Отци. Ти принадлежиш ли на тази Църква? Твое задължение е да я опознаеш, както трябва!\nВиж как твърдо знаят своята религия инославните от Запада! Наистина техният труд за подробното познание на вярата им е по-малък. Папистът още щом повярва в папата, като в Бог, е направил всичко. Той е съвършен папист! Може да безумства колкото си иска. Протестантът – щом се съмнява в цялото Предание, протестира против цялото християнско учение, запазвайки впрочем християнското си име, е направил всичко. Той е съвършен протестант. Достигайки до такова съвършенство и римлянинът, и протестантът, пишат многотомни съчинения, техните творения се товарят на параходи, идват в Русия и търсят читатели. Не чети това, което са написали тези хора, които сами не разбират какво пишат. Ти толкова малко знаеш по днешната, общата мода за християнската религия, че много лесно можеш да усвоиш някаква лъжлива мисъл и да повредиш с нея душата си. Има ад, има и вечна мъка; направи ги несъществуващи за себе си чрез благочестив живот.\nМоят отговор считам за приключен. А каквото ще говоря по-нататък, това е дан, принесен на дружбата. Не! Не е дан, трябва да го нарека иначе. Това е празнословие, към което ни води впрочем искреността и дружбата. Често ми се е случвало да чувам мисълта на съмнение, сега изказана от тебе, и подкрепена именно от тези доводи, които ти приведе, че съществуването на ада и вечните мъки е несъобразно с Божието милосърдие. Веднъж, след такава беседа, когато събеседникът ми си отиде, аз дълбоко се замислих, без да забележа това. На сърцето ми беше тъжно. Не ме занимаваше впрочем никаква особена мисъл. В това се състоеше впечатлението, оставено ми от посетителя. И как да не бъда тъжен, когато аз чувах християнин, дръзващ направо да противоречи на Христа, дръзващ да счете думите на Самата Истина за Бог на лъжата, измислено суеверие! Как да не остане тъжно впечатление, когато аз видях, че се отхвърля Божията милост, която е способна да приеме и съхрани едно правилно изповядване на догматите на християнската вяра, които ги подава Сам Бог, и в замяна на такова отричане се привежда суетно човешко мъдруване за Божието милосърдие.\nВнезапно ми идва мисъл, която ми предлага пътешествие из целия свят. Мисълта беше толкова светла, направи ми такова приятно впечатление, че аз въобще не се замислих над нея. Доверчиво се съгласих. Воден от нея, летя като с въздушен балон. Виждам всички страни, нищо не ме спира по моя път, нося се над стигащи до облаците планини, прелитам бързо през реки, през езера, през морета. В най-кратко време разгледах цялата вселена, при това, седейки спокойно в моето кресло. Какво видях аз по време на моето пътешества Страданията на човечеството. Да! Аз видях мъчения – и физически, и нравствени. Не срещнах нито един човек, който да не страдаше. Аз видях страданието в дворците и на трона, аз го видях сред преливащото се изобилие. Където тялото беше здраво и наситено, там сърцето беше гладно, болно и не изтърпявайки лютата болка, непрекъснато стенеше. Аз видях затворени, погребани за цял живот в задушни и мрачни тъмници; видях риещи се в земните недра, където не достигаше слънчева светлина, където при звука на веригите и ударите на чуковете и кирките се добиваше злато – средството за наслаждение на едни чрез постоянното нещастие на тези, които го добиваха! Аз видях в най-образованите държави цели семейства, умиращи от глад; видях по-голямата част от населението в бедствия от нищета и недостатък на нравственост! Аз видях човечеството унижено от престъпления! Аз видях човечеството извратено от заблуждения! Аз видях човечеството обезобразено от варварство! Аз видях човечеството сведено до подобие на безсловесни скотове и хищни зверове! Там се извършва лов на хора, като че ли са животни; там търгуват с тях като с бездушна стока, като с животни. И на този пазар човекът е малоценна стока, цената му е по-малка отколкото цената на домашните животни. Там човек живее почти като безсловесните животни; и там той живее като свиреп звяр, намирайки наслаждение в проливане на кръв, изяждайки с бясно, извратено веселие себеподобните си! Ах! По-добре да не съществуват, отколкото дг съществуват така неистово, така ужасно. Такава е картината на обикновеното човешко битие на земята. Трябва да си спомним и за бедствията, на които се подлага човечеството по времена и по места: земетресенията, чума, междуособици, завоевателския меч, така обилно проливащ кръв, когато той е в ръката на Батий или Тамерлан.\nИ ето – вече няколко хилядолетия, откакто се сменят на земята едно поколение с друго, сменят се единствено за страдания. Бог обаче гледа на всичко това, Творецът и Владиката на всичко, Всемогъщ и Всеблаг. Това най-ужасно зло, в което страда човешкият род на земята, не пречи на Бога да бъде благ. Колкото и числа да придадем на безкрайността, колкото и да извадим от нея, то тя не се изменя, пребъдва си безкрайна!... Но ако погледнем така на земята, на която подред са страдали, на която са измрели от повече или по-малко люта смърт толкова поколения – мисълта за ада и вечните мъки престава да бъде вече страшна! Човешкият род е разряд на паднали същества. Земята е преддверие на ада с първоначалните наказания за престъпленията. Спасителят я е направил преддверие на рая.\nПубликувано от Тодор в 23:44\nЕтикети: Ереси секти икуменизъм, св. Игнатий Брянчанинов\nАвва Доротей (5)\n▼ Юли 2011 (21)\nИз тълкуванията на Апокалипсиса\nВъзможно ли е да се спасим в света\nСв. Макарий Египетски - Беседа\nНеоправославието и неговите предизвикателства - Ча...\nКъм колебаещия се във вярата "Ето, ст...\nДуховния живот на Православния Християнин\nСлово за пришествието Господне, за свършека на све...\nИз огласително слово за Второто пришествие на Хрис...\nЗа светата четиридесятница\nЗа суетата на живота и за покаянието\nНикой да не дръзва да си мисли, че е възможно да се спаси само с вяра, без вършене на добри дела\nЗа покаянието, съда и раздялата на душата с тялото


Седемте гряха! - Truden Web Site\nВеднъж злият дух пожелал да се подиграе и надсмее над един мъдър монах. Загърнал се с дълго наметало, поставил си широкопола шапка, за да не може никoй да го познае и се запътил към стареца, които седял в изповедалната стая в черквата и чакал богомолци да се изповядат. – Почитаеми отче-рекъл изкусителят-аз съм земеделец и съм син на земевладелец. Ставам щом изгрее слънцето и никога не забравям да прочета утрешната си молитва, след това цял ден работя на полето. Храната ми се състои от хляб и мляко, а лакомствата от мед и плодове. Аз съм единствена подкрепа на моите родители, нямам жена и сам целомъдрен. Посещавам усърдно черква и плащам установения данък. Почитаеми отче ти чу моята изповед. Ще простиш ли граховете ми?\n– Чадо-отвърнал монахат-аз не познавам човек по благочестив от теб. На драго сърце ще простя греховете ти, само че ми позволи да ти разкажа какво се случи преди много време тук, и ще чуеш за мнoгoславни дела и сърцето ти ще се възрадва, защото всички тия, които са ги извършили са злочести грешници в сравнение с теб!\n– Отче ти ме подбуждаш към гордост-рече изповядващия се.\n– Да ме пази Бог от такъв страшен грях-отговорил монахат-Не ще мислиш така след като изслушаш разказа ми.\nИ той започнал: Един горд рицар, които притежавал замък, построен на планината решил веднъж да омъжи дъщеря си за един богат и силен човек, който много я обичал. Но това не било по желание на момата, която се била заклела вече да бъде вярна други му. Тогава момата написала писмо на своя възлюбен, в което му съобщавала че баща и я принуждава да се омъжи за другигу. “И аз хиляди пъти се сбогувам с теб”-му писала тя-” и те моля да не скърбиш за мен, понеже в сърцето си аз съм ти вярна!”.\nНо бащата уловил писмото у човека, които го носел и го изгорил.\nНастъпил денят на сватбата и тя го посрешнала със сълзи. В черквата тя не плакала, ала такава скръб се четяла върху лицето и, че всички присъстващи плакали за нея.\nИ башата и забелязал нейната скръб, застинала на лицето и и се изплашил от постъпката си. След като се върнали от черквата той повикал дъщеря си в своята стая и и казал: “Мила дъще постъпих несправедливо с тебе”- Коленичил пред нея и признал, че извършил низка постъпка, като заловил писмото й, боял се че нейният любим със сила ще я отнеме, като научи за сватбата.\nТя му казала: – Като твое оправдание може да ти служи това че не си знаел какво нещастие причиняваш – и излязла.\nТогава при нея отишъл младоженецат и я попитал:Защо си тъи скръбна мила моя?\nИ отговорила младата невестата: Защото се заклех пред избраника на сърцето си да му бъда вярна!\nНо той казал: Не тажи за това! Любовта ми към тебе е толкова дълбока!\n– Тъй мислят всички които обичат!-отвърнала тя\n– Кажи какво трябва да направя за да пропъдя скръбта от лицето ти? И аз ще ти докажа че говоря истината!\nТогава младата невеста преодоляла своята стесниталност и разказала за своята голяма любов и че са се зарекли другият да се самоубие в деня на сватбата! – Ето моя любим ще се убие днес!- и паднала в краката на съпруга си – Позволи ми да отида при него докато е още жив!!! – молила се тя.\nМъката и била толкова силна че мажат и макар да помислил: “Ако я пусна не ще се върне” все пак и казал – Постъпи както искаш!\nТя станала и просълзена му благодарила. След това тя минала в залата при сватбарите, а след това и през китната градина. От кухнята се чувал страшен шум, защото едно момче казало на готвача че гощавката се отлага за по късно. Главният готвач се разсърдил ужасно , като помислил че толкова продукти ще се съсипят. Той изсипал в огъня много голямо количество масло и разхвърлял по каменните плочи много хляб. После сграбчил момчето и посегнал с точилката да го удари, ала щом невестата се появила той отпуснал ръката си и възкликнал: “Да бъде благословен Бог задето е създал това хубаво същество! Не искам да те огорчавам с нищо! – и пуснал тоягата на земята.\nТя траганала през гората сама и пеша, но там имало един разбойник. От скривалището си той я видял. Тя имала много златни накити и той си помислил че с тях ще оправи живота си. Но когато приближил и видял нейното и лице, ангелските и черти той си помислил че не може да и причини зло!Уплашил от Бог, който създал такава красива жена и я оставил да мине. В същата гора живял човек който се измъчвал с това че бодърствува шест денонощия и чак на седмото спи. С това той искал да угоди на Бога. И ето че седмото денонощие било към края си и той си легнал да поспи но видял как идва младата жена и й се притекъл на помощ защото не можела сама да пресече дълбоката река. Когато се върнал в колибата вече било време да става и да е буден още шест денонощия! Но той не съжалявал защото тя била тъй прелестна че всеки който я видел искал да й се притече на помощ!\nТъй отишла невестата до къщата на своя любим, но било заключено и вътре възлюбения и бил извадил меча си за да се прободе! Като чул риданията й, не могъл да го извърши и отворил вратата. Тя му разказала всичко и се прегърнали. В този момент се чувствали толкова щастливи но също и скръбни. Момъкът я отделил от себе си и тръгнал да я изпрати при мъжа й.\nМонахът разказал всичко това на злия дух и го попитал кой от тия люде е принесал най-голяма жертва. Монахат бил мъдър и отлично знаел че няма безгрешен човек. Чрез този разказ той искал да види кой от седемте гряха имал той. Духът казал:\n– Да си кажа правичката много ми е трудно да отговоря на въпроса ти. Струва ми се че съпругът не е принесал по-малка жертва от любимия и че гостите са се отказали от храната, както разбойникът от златото.\n– Боже милостиви – рекъл монахат – кажи коя постъпка предпочиташ, или кажи че в нито един от тях ти не виждаш по голяма заслуга!\n– НАПРОТИВ ОТЧЕ!\nСтарецът излязъл бързо и започнал да се моли защото този човек притежавал и седемте пороци. Казал: “Скрий се сатана”\nКато разбрал че е разкрит, злия дух разперил криле и отлетял!\nКакто мрежата, хвърлена в морето, извлича риба, така и тези думи, когато проникнат в глъбините на човешкото сърце, извеждат ня яве греховете които трябва да бъдат покорени и победени!!!


Начало / Boiron / Rhus toxicodendron 15CH\nРус Токсикодендрон е хомеопатичен монопрепарат на Боарон, който се използва при натъртване, скованост, болки в мускулите, изтръпване. Подходящ е също и при физическа умора, ишиас, уртикария, херпес, заушка, варицела, екзема, ларингит.\nПоказания на Rhus toxicodendron 15CH:\n► Всякакви еритемо-едематозни или везикулозни дермато-зи: екзема, херпес зостер, еризипел, акне розацея, херпес, който се появява изолирано или при температурно състояние.\n► Навяхвания, луксации. Мускулна умора, която настъпва бързо при прекалено натоварване на мускулите, например сърце при спортисти. Мускулен или сухожилен ревматизъм, причиняван или влошаван от влага.\n► Пресипналост, която се подобрява когато болният започва да говори или запява.\n► Фликтенозен конюнктивит, фликтенозен кератит, ревматичен ирит.\n► Денга. Ишиас с разкъсващи, разпъващи болки по хода на нерва, влошаващи се при покой и облекчаващи се при движение.\n► Всякакви инфекции с фебрилитет и лабиален херпес, по-специално от вирусно естество, ако реактивният тип отговаря на ключовите симптоми на лекарството.\nСъстав: Източника на Рус Токсикодендрон 15CH: Отровен мак, сем. Анакардиеви.


Тръмп и настъплението на Конгреса : Стефан Попов\nНай-скандалното уволнение на Тръмп, направено през бутафорна препоръка на Департамента по правосъдие, е наДжеймс Коми, директор на ФБР, който има десетгодишен мандат, прекъснат на четвъртата година; един напълно безпрецедентен случай в стогодишната история на Бюрото. Сред по-видните напуснали е Илън Мъск, основателят на Тесла, Спейс Х, Пей Пал, шефът на важната служба по етика в управлението Уолтър Шауб, чиято агенция направи редица пояснения за конфликти и непотизъм в администрацията на Тръмп, и така нататък доста други.\nВ британския конституционен модел (наследник на който в ред отношения е и американският) макар да се развива без единен позитивно-правен текст, аналогичен на повечето съвременни конституции, тази възможност е зададена в прецедентно-обичайното публично право. Тя присъства и символно в израза “суверенитет на парламента”. Британският суверен е парламентът и макар това да е наглед доста неопределена квалификация, в особени, още повече в извънредни ситуации, тя действа. И тя по необходимост е неопределена, защото няма как да се предвиди в даден момент какво може да се окаже извънредна ситуация в произволен бъдещ. Тъкмо затова и парламентът е суверен, той сам ще реши която ситуация следва да се третира като изключителна, а оттам и да действа по съответен начин, който също сам като суверен ще определи.\nМоже би най-значителната собствена инициатива на Конгреса са санкциите срещу Русия от края на юли. В закона за санкциите Русия знаково е поставена заедно със Северна Корея и Иран, двете най-проблематични държави от гледна точка на рисковете за сигурността пред САЩ днес. Гласуването засяга трите в пакет, а не поотделно, което е интересно послание за целия свят. При гласуването в Камарата на представителите законът за санкциите се приема с 419 гласа “за” и 3 “против” (при общ състав от 435 представителя). В Сената преди това гласуването е 98 “за” срещу 2 “против”. При тези пропорции, или дори отсъствие на пропорции и практическо единодушие, Тръмп беше принуден да подпише закона. При упражняване на правото си на вето той щеше създаде забавната ситуация ветото му да бъде автоматически обърнато. На практика Конгресът предварително блокира упражняването на вето с недвусмислените числа при гласуванията.


Юбилей на актрисата Татяна Цветкова - theatre.art.bg\nИ все пак комедийното като че ли се стремеше да излезе на преден план и затова то се развихряше с пълна сила в комедийните й превъплъщения. Много ярка и до сълзи смешна е тя в Майката на Марженка от спектакъла „Господин Ганьо“ от Г.Данаилов. В тази роля впечатлява усета на актрисата да борави умело с гротеската, с театралната хипербола, със смесицата на смешно и лирико- комедийно. Затова в този спектакъл нейният образ е един от най- впечатляващите. Комедийното присъстваше в различни нюанси и в роли като Баба Дона от „Службогонци&ldq uo; на Ив.Вазов, Злата от „Женско царство“ на Ст.Л.Костов. В Антония от „Отворена брачна двойка“ по Д.Фо и Фр.Раме то бе обагрено от атмосферата на лиричността, леката ирония. Така редом с партньора си Косьо Станев');return false;" onmouseout="hideToolTip()">Косьо Станев те създадоха един богат откъм нюанси образ на съвременните мъж и жена.


Феновете са потресени! Преслава се появи с почти прилепнал бюст! Време ли е за силикон?! - Бъди Информиран!\nФеновете са потресени! Преслава се появи с почти прилепнал бюст! Време ли е за силикон?!\nОт прелестите на някогашната притежателка на най-голям естествен бюст в поп фолк гилдията не е останало и следа\nВ последните месеци в медийното пространство все по-упорито се шушука, че поп фолк дивата Преслава страда от анорексия. Изпълнителката буквално е станала кожа и кости от непрестанните диети, на които се подлага, за да угоди на гаджето си Жоро Бирмата, ако се вярва на слуховете.\nЗа ужас на феновете й любимката им не само, че е станала кожа и кости, ами е загубила и едно от най-големите си достойнства, в пряк и преносен смисъл. От някога забележителния естествен бюст на дивата не е останало и следа. Вместо него деколтето на певицата е стряскащо празно, видяха феновете на едно от последните й участия.\nНа него Преслава се появи с черна туника, която буквално висеше по окльощавялото й тяло. Почитателите на звездата са силно притеснени за здравето й. “Не става въпрос само за бюста, ами че тя не прилича на нищо”, коментират гости на заведението. Припомняме ви, че само допреди година-две Преслава се славеше като изпълнителката с най-големия естествен бюст в гилдията.\nВнушителната обиколка от 106 сантиметра бързо превърна певицата в една от най-желаните жени в страната. От сексапилният й вид обаче днес не е останало и следа, за ужас на феновете й.


Актрисата Цветана Манева рисува с бои за коса върху 12-метрова Стена на красотата (СНИМКИ И ВИДЕО) - DC news\nАктрисата Цветана Манева рисува с бои за коса върху 12-метрова Стена на красотата (СНИМКИ И ВИДЕО) - преди 9 мин\nАктрисата Цветана Манева рисува с бои за коса върху 12-метрова Стена на красотата (СНИМКИ И ВИДЕО)\nпреди 9 мин Автор: Даниела Добрева\nОсновна фигура в импровизирания пленер бе пловдивският художник Васил Стоев\nАктрисата Цветана Манева нарисува с червена боя за коса буквата М върху 12-метрово платно, наречено „Стена на красотата“. Стената бе монтирана пред Втора палата в Панаира и на нея бяха изрисувани Куюмджиевата къща (Етнографският музей), както и мотото на фондация „Пловдив 2019“ TOGETHER, които трябваше да бъдат оцветени от гостите на тазгодишния XXVIII Италиански фестивал на красотата и прическата.\nВ голямото рисуване, на което бе даден старт от живописеца Васил Стоев, се включиха също посланикът на Индонезия в България – Н.Пр. Сри Астари Расджид и дори зам.-кметът Георги Титюков. В импровизирания пленер участваха също световноизвестните топстилисти Елиабе Морейра от Бразилия и Алесандро Фратини от Италия. Гости и участници във Фестивала също нарисуваха спонтанните си емоции, присъединявайки се към общата идея на събитието с инициативата „Пловдив Европейска столица на културата 2019“. Креативна атмосфера създаваха и музикантите от пловдивската рок-група „The Doctor`s”.\nСъбитието бе открито с тържествените химни на България и Италия. Те бяха изпълнени от пловдивския дамски хор „Евмолпея“.\n„Зелената“ козметика – акцент на Фестивала на красотата в Пловдив (СНИМКИ)


Ще спаси ли Омикрон България от зловещата епидемия?\nИ да не стане така – Омикрон да се самоунищожи по света, а ние тук да си го мъкнем като робски хомот още десетилетие\nКоментар на Богомил Боримиров–Панделиев\nУчени от „световния небосклон“, а пък и на родна почва, които следят и работят по развитието на смъртоносния вирус Ковид–19, плахо, но с надежда един след друг дават гласност и възлагат шансове новата мутация на щама, носеща гръмкото име ОМИКРОН, да сложи край на пандемията.\nСпециалистите го правят наистина плахо, обосновавайки се, разбира се, на научни факти, но плахо… Защото оцеляващият и изобретателен щам, отнел милиони животи, до днес винаги намира начин как да се промени и да пребъде в човешкото тяло. Вкопчен във всяка една клетка, борещ се за тленната плът на своята поредна жертва, вирусът оцелява до днес.\nКак може да се самоунищожи Омикрон?\nПроф. Радка Аргирова категорично заяви: “Вярвам, че подложен на натиска от имунизацията по света и на огромния брой на населението, което вече се е срещало с него, вирусът ще се самоунищожи и така ще дойде краят на Ковид-пандемията!”\nОптимистично, бодро! Обнадеждаващо.\nВирусът знаем, не подбира жертвите си нито по цвят на кожата, нито по произход, нито по религия или по генотип. Той с еднаква ожесточеност пълзи във всички точки на планетата и търси удобен момент да пренесе своя нов щам по нови земи.\nВ сряда първите съмнения за появата на Омикрон бяха потвърдени и от българските лаборатории. Медиците твърдят, че новият щам е по-заразен, но успокоителното е, че е по-малко смъртоносен.\nРеакцията на властта – отново обоснована на припряност и бързане.\n“Обмисляме по-строги противоепидемиологични мерки в България, ако пробата за коронавирус, за която има съмнение, че е от варианта Омикрон, се окаже положителна”, веднага алармира зам.–министърът на здравеопазването Тома Томов.\nДали обаче е редно да се действа така?\nПак учени твърдят, че естествената имунизация и преминаването на вируса през по-голяма част от хората в съответната държава е най-сигурният начин вирусът там да умре. Разбира се, това важи за държавите, в които има висок процент на ваксинация. Не и за България, за съжаление.\nУ нас антиваксърският популизъм и дезинформация, които се ширят безнаказано както в официалните медии, така и от трибуната на предходния и новия парламент, са причината да сме на първо място по смъртност и на последно място по ваксинация на Стария континент.\nКъм момента не сме сигурни дали вече „Омикрон“ не е навлязъл в страната. Това заяви пред bTV доц. Ивайло Алексиев, вирусолог\nДали Омикрон ще убие първопредходника си Ковид–19 и няма да продължи да си вирее с десетилетия у нас е въпрос на време. Ако не днес, то утре-други ден новият щам ще е в България.\nВярно е – повече от половин година родината ни се тресе от изборни трепети, политически интриги и в опити за задкулисно преструктуриране на десетилетната престъпна власт от ГЕРБ. Вярно е, че изчегъртването на тази политическа отрова изисква сили, време. Но отново вторачени във властта, политиците от всички партии и цветове забравиха най-важното – живота на хората.\nПървите разговори, първите мерки, първите срещи и на бъдещите управляващи трябваше да са именно за пандемията и опазването живота на българите. Защото както е тръгнало, Омикрон ще се самоунищожи по света, а ние тук в нашата клета България ще си дундуркаме Ковид години наред, както си дундуркахме безочливи престъпници толкова години по най-високите етажи на властта.\nИ да не стане така – Омикрон да се самоунищожи по света, а ние тук да си го мъкнем като робски хомот още десетилетие.\nДано не съм прав и бъда скоро опроверган!\nPrevious: Коалиция ще има\nNext: Със закон: Нова Зеландия забранява цигарите за следващото поколение


За какво е полезно какаото и кога да го избягваме | Gotvach.bg\n»За какво е полезно какаото и кога да го избягваме\nАроматната какаова напитка освен богат вкус има и редица ползи за организма. Стимулиращото и тонизиращо действие на какаото върху организма се държи главно на съдържанието на теобромин (1.5% до 2%) и кофеин (от 0.4 % до 0, 8%). Като цяло теоброминът действа върху различни функции на организма.\nВажно е да се отбележи, че за разлика от кофеина, теоброминът не повишава работоспособността, а спомага за по-бързото възстановяване на физическите сили на организма, особено в случаите, когато сме поставени под голям стрес и напрежение. Според специалисти теоброминът оказва влияние най-вече на централната нервна система.\nКакаото съдържа витамините А и С, както и витамини от групата В, витамин РР. По-значително е съдържанието на минерали в какаото. Минералният състав показва колебания в зависимост от степента на узряване и ферментация.\nКакаото е сравнително богато на фосфорни и калиеви соли, но е бедно на калциеви. Калият в какаото има изключително благоприятно въздействие върху сърдечно-съдовата система. А пектиновите вещества, влизащи в неговия състав, действат добре на храносмилателните функции.\nКолкото и полезно да е обаче, прекаляването с какаовите напитки все пак може да доведе до някои нежелани състояния. Големите количества причиняват раздразнение на лигавицата на стомаха, възможно е да натовари черния дроб и жлъчните пътища.\nКакаото трябва да избягват и хората, които имат проблеми с бъбреците и са податливи към образуване на пясъци и камъни в тези органи.\nПричина за това е високото съдържание на оксалова киселина. Освен това поемането на големи количества какао според някои учени води до нарушаване на равновесието между калция и фосфора в организма.\nТова се дължи и на диуретичния ефект на какаовата напитка и по-конкретно на теобромина. Не се препоръчва още какаото да се пие на гладно. Някои специалисти дори са на мнение, че какаото трябва да се избягва от бременните и кърмачките, тъй като причинява отвеждане на ценния калций от организма.\nСпецифичният аромат на какаото се дължи на лимонена и оцетна киселина и летливите етерични масла. Високото съдържание на танинови (дъбилни) вещества в какаото (около 5 %) е причина за горчивия и стипчив вкус на натуралното какао.\nКога е полезно да замълчим?


Брайън Перо — Проклятието на Фрея (12) — Моята библиотека\nПроклятието на Фрея (12)\nБогът Локи кипеше от яд и гореше от желание за мъст. Дотук всичките му планове се бяха провалили. Беше го обхванало голямо разочарование от плачевния неуспех на вещицата Бая Гая. Как можа да се остави да бъде надхитрена по този начин? И то от две деца! Заслужаваше жива да я одерат. Впрочем той бе наказал подобаващо тази проклета старица, като я изпепели.\nНещата бяха взели лош обрат за Локи. Като изгори дракара на беоритите, богът си бе помислил, че с един куршум е ударил два заека. Хем се отървава от неумелата вещица, хем осъжда екипажа да изгние на острова. Великолепен план, съсипан от Амос!\nБлагодарение на Пазителя на маските беоритите пак се бяха измъкнали. С голямо неудоволствие Локи бе видял как келпитата се притекоха на помощ на човеко-мечките.\nОставаше да прекосят Голямата бариера от мъгла и богът, убеден че това ще е краят на експедицията им, не можа да повярва на очите си. Амос бе успял да мине там, където се бяха провалили най-добрите мореплаватели. Беше заблудил с лекота най-бдителния пазач на света.\nТова вече беше прекалено. Според бога на огъня и на хаоса беоритите в никакъв случай не трябваше да стигнат до острова на Фрея. Локи имаше голяма облага от разногласията между господаря на боговете Один и богинята на плодородието. Той подготвяше блестящ удар и евентуалното помирение между боговете на доброто заплашваше да провали неговите планове.\nЛоки не понасяше скуката, а за него най-скучното нещо бе да гледа как дните се нижат без никаква поразия. Преди на сцената да се появи Пазителя на маските, той се забавляваше да погажда номера на другите богове или да ги излага на опасност. Караницата между Один и Фрея беше увеличила неговата мощ и сега той имаше грандиозни проекти. Никога нямаше да позволи на някакво дребно човече, на този нищожен Пазител на маските, да попречи на намеренията му, като сдобри неговите врагове.\nТрябваше да действа много бързо и да нанесе смъртоносен удар на тази експедиция. Щеше да потопи кораба на келпитата, да издави екипажа от глупави беорити и да се отърве веднъж завинаги от Амос.\nВисоко на своя небесен трон, Локи отскубна три косъма от главата си. Погали ги нежно, като произнесе заклинанието:\n— Мои три косъма, станете три от моите деца. Малки змийчета, превърнете се в големи змии. Направете каквото трябва и не ме разочаровайте!\nСлед тези думи той с грациозно движение пусна трите косъма. Те полетяха надолу и когато докоснаха повърхността на океана, се превърнаха в гигантски морски змии, дълги шейсет метра. Телата им бяха покрити със здрави люспи, зъбите им бяха огромни, а очите им горяха като жарава. Трите чудовища се гмурнаха в морските дълбини да пресрещнат беоритите.\nЛоки потри ръце от задоволство и прошепна:\n— Да видим какво ще направиш срещу тях, нищожен Пазител на маските!\nБяха изминали няколко дни и сега Голямата бариера беше далече зад тях. Върху палубата екипажът още коментираше хитрината на Амос. Беоритите, които отдавна бяха възвърнали човешкия си облик, се препичаха на слънце.\nБеорф и приятелят му си бяха измайсторили прости въдици и ги бяха метнали от задната страна на кораба, но още нищо не бяха уловили.\n— Освен че си добър магьосник — подхвърли Беорф, за да подразни другаря си, — ти си и невероятен лъжец!\n— Трябваше да кажеш актьор — уточни Амос. — В действителност аз не излъгах, а само доразкрасих истината.\nСъвсем близо до тях, беоритите прихнаха да се смеят.\n— Доразкрасих истината! — повтори Хелмик. — Ама и тази си я бива!\n— Тишина! — внезапно нареди Банри. — Грабвайте оръжието си! Усещам някаква заплаха.\n— Истина е — потвърди Рута валкирията. — Въздухът натежа. Миризма на смърт обгръща кораба.\n— Там, зад нас! — извика Пьотр великана. — Карай право напред, Гой! С пълна скорост.\nГой изплющя с юздите и морските коне се понесоха с всичка сила. Във водата се очертаха три силуета, които се носеха с голяма бързина към кораба.\n— Какво е това? — попита разтревожено Беорф.\n— Това са морски змии — отговори Хелмик, като стисна зъби. — Вече съм се сблъсквал с няколко такива, но никога с три едновременно. Чувствам, че няма да е лесно…\n— Искаш да кажеш, че ще е невъзможно — изкрещя Юло.\n— Не забравяйте, че трябва да им извадите очите! — напомни им Банри, като стисна здраво дръжката на секирата си. — Това е единственият начин да ги победим. Е, кой ще направи първото гмуркане?\n— Аз — извика Пьотр великана, като се закатери по мачтата. — Гледайте да ги разсеете, а аз се заемам с първата.\nКасо грабна лъка си и застана до брат си на мостика. Ясно беше, че хипокампите нямаше да успеят да се изплъзнат на преследвачите си. След като се бяха гмурнали на дълбоко, морските змии се издигнаха с мощен тласък на повърхността и нанесоха силен удар върху корпуса. Тримачтовият плавателен съд се олюля и всички загубиха равновесие.\nТогава до левия борд се показа една змийска глава. Влечугото разкъсваше един от морските коне. Животното се съпротивляваше, като цвилеше от паника. Гледката накара Амос да потръпне и вледени кръвта на Беорф.\nОт задната страна на кораба се показа втора глава. Влечугото раззина уста да захапе корпуса, но Касо пусна една стрела, която се заби право в небцето му. Единственият ефект беше, че звярът изостана малко.\nТочно пред носа на кораба изскочи третата змия и така му отряза пътя. Гой обаче направи умела маневра и корпусът само се отърка в тялото й.\nВ този момент прокънтя разтърсващ боен вик. Пьотр великана — получовек-полугризли — скочи от върха на мачтата и се метна върху главата на змията. За по-голяма стабилност беоритът, с голям нож между зъбите, заби ноктите си дълбоко в плътта на чудовището. То се гмурна, повличайки със себе си човеко-мечката в дълбините на океана.\nОще един хипокамп бе погълнат пред очите на Амос, докато откъм задната част на кораба змията с прободено небце отново налетя.\nГотов да действа, Хелмик бе имал време да измайстори една груба абордажна кука, която бе завързал в края на дълго въже. Той завъртя над главата си импровизираното оръжие, метна го към змията и успя да го увие около врата й. Неговите спътници хванаха въжето и с дружни усилия го дръпнаха здраво. Главата на чудовището се стовари върху палубата, като скъса пътьом част от фалшборда.\nБанри скочи върху влечугото. Секирата му разцепи въздуха и удари змията между очите. Противна черна кръв оплиска палубата. С умел замах Рута валкирията заби копието си в едното око. Болката удвои силите на чудовището и като отметна глава, то изтръгна задната мачта, като запрати Алре Секирата във водата. След това блъсна с муцуната си Хелмик, който прелетя двадесет метра, преди да тупне обратно на палубата. Тогава Банри извика:\n— Два мечока в морето! Два мечока в морето!\nЗа Амос бе време да действа. Той грабна едно копие, концентрира се няколко секунди и призова своята магическа власт над въздуха. После запрати копието срещу ослепялото с едно око чудовище. Вятърът го понесе с изключително голяма скорост и то се заби дълбоко в гърлото на змията. Беорф извика:\n— Хубав удар, приятелю! Сега е мой ред. Ето една, която няма повече да яде нашите морски коне.\nПо примера на Пьотр великана едрото момче се хвърли от левия борд върху главата на другата змия. С рязко движение гигантското влечуго го запрати обратно на палубата. Младият беорит описа във въздуха една дълга дъга, надавайки яростен вой. Той прелетя през отбора на палубата, който водеше към трюма, изтърколи се по стълбите и се приземи с главата надолу в една каца с осолена треска. Беше извадил късмет!\nГой продължаваше да стои на мостика, но с три хипокампа по-малко на левия борд корабът се управляваше доста зле.\nНа кърмата Банри, Касо и Рута контролираха положението; „тяхната змия“, тежко ранена от копието на Амос, вече умираше. Касо изстрелваше стрели с лудешка бързина, като се целеше във все още здравото око на едноокото влечуго. С Хелмик и Алре във водата, битката трябваше скоро да приключи.\nПьотр, вкопчен в „своята“ змия, беше изчезнал от поглед, както и Юло.\nМладият Пазител на маските се озова лице в лице с морското чудовище, което малко преди това бе запратило Беорф в трюма. Звярът се хвърли върху момчето и го захапа със страховитите си челюсти. Амос разбра, че трябваше бързо да направи нещо, за да не бъде разкъсан.\nТой хвана единия зъб на змията. Познавайки болката, която може да причини един зъбобол, младият Пазител на маските насочи внезапно всичката си огнена мощ към дланите си. Зъбът на чудовището моментално изгоря, като изтръгна от гърлото му силен стон.\nОсвободено, момчето тупна рязко върху палубата. Като се изключат няколкото драскотини по ръцете и краката, то не беше ранено. Краткият миг, прекаран в устата на морската змия, му бе напомнил, че въпреки магическите му способности, предпазливостта бе задължителна при всички обстоятелства. Пазителите на маските не бяха непобедими. Амос знаеше, че е извадил късмет. Беше се отървал благополучно.\nВбесеното чудовище отново се хвърли към него. Момчето избегна първия му удар с муцуна, после и втория. При третото нападение то отвори устата си и подобно на дракон изхвърли огън към своя противник. Изненадано от този нов начин на защита, влечугото отстъпи малко.\nТогава Амос си спомни уроците на Сартиган. Старецът казваше, че когато си изправен пред по-голям и по-силен неприятел, е безсмислено да се опитваш да го победиш с мускулите си. Винаги, и преди всичко, трябва да го победиш с ума си. Учителят му бе обърнал внимание, че независимо от тежестта и налягането на огромната водна маса на океана, малкото безобидно мехурче винаги успява да си пробие път до повърхността.\n— Мехурче! — помисли си младият Пазител на маските. — Трябва ми едно мехурче.\nДокато змията отново атакуваше с раззината, готова да захапе уста, Амос грабна от палубата един кинжал, паднал по време на битката. С него той успя да одраска горната челюст на влечугото. То отстъпи, за да се приготви за ново нападение, после внезапно започна да си тресе главата по странен начин.\nБлагодарение на магията си момчето беше вкарало едно съвсем малко мехурче въздух в кръвта на змията. Мехурче, което контролираше и на което увеличаваше големината. Амос знаеше, че вкарването на въздух в кръвоносната система на което и да е живо същество можеше да има смъртоносни последици.\nТой наду максимално мехурчето и изчака няколко секунди. Мехурчето премина по вените на влечугото и стигна до мозъка му. Морската змия потрепери, вцепени се и се строполи мъртва върху предната палуба. Тялото й се изхлузи от кораба и бавно потъна в океана.\nВ задната част беоритите също бяха сразили своя враг. Окървавени, Банри и Рута хвърлиха останките от змията във водата. Касо извика:\n— Обърни на 180 градуса, Гой! Загубихме по пътя Алре, Хелмик и Пьотр. Трябва да ги приберем.\n— Много бих искал — отговори Гой, — но на левия борд липсват три коня. Ще трябва да се уравновеси впрягът.\n— Нямаме време — изкрещя Банри. — Направи всичко по силите си и ни върни назад!\n— Правя каквото мога — измърмори Гой, който бе на края на силите си и с вдървени от усилието ръце.\nКорабът бавно направи забой.\n— Юло! Липсва също и Юло Юлсон! — извика Рута валкирията.\n— Не, тук съм — обади се беоритът, като излезе от трюма. — Когато видях, че змиите се нахвърлиха върху корпуса на кораба, си помислих, че сигурно ще е по-разумно да сляза да видя какви са пораженията. Това и направих. Всичко е наред, уверявам ви, че корпусът е в отлично състояние.\n— Какъв страхливец! — изръмжа Рута.\n— Аз, страхлив? — предизвикателно подхвърли Юло. — Предпазлив! Не съм страхлив, а предпазлив.\nБеорф, зашеметен и покрит с осолени риби, също се показа от трюма.\n— Победихме ли? — попита той, като залиташе.\n— Да — отговори Амос. — За съжаление загубихме Алре, Хелмик и Пьотр.\n— О, не! — извика Беорф. — Последния път, когато видях Пьотр великана, той се беше вкопчил в главата на едно от чудовищата.\n— Съжалявам — обади се Банри. — Алре и Хелмик паднаха във водата. Сега се опитваме да ги намерим.\nЧасове наред екипажът безуспешно търси липсващите беорити. Океанът бе спокоен и корабът бавно плаваше, като описваше криволичеща линия.\nХипокампите бяха на края на силите си. Изтощени от усилията по време на битката със змиите, те спряха насред обширно пространство с водорасли. Не можеше да се направи нищо повече — корабът нямаше да мръдне оттам преди изгрев-слънце.\n— Какво ще правим сега? — попита Гой.\n— Ще оглеждаме хоризонта до падането на нощта — отговори Банри, обезкуражен. — После ще запалим огън в един мангал на палубата, за да може нашите другари да ни видят и да плуват към нас… като се надяваме, разбира се, че все още ще имат сили.\nСпоред указанията на капитана, Касо запали огъня и беоритите, пребити от умора, но измъчвани от притеснение, се опитаха колкото могат да поспят. Амос и Беорф трябваше първи да поемат вахтата. Седнали едно до друго, двете момчета се загледаха към звездите.\n— Знаеш ли — каза Беорф, — когато родителите ми умряха, изпитах същата болка. Разбираш ли какво искам да кажа? То е нещо като празнота вътре в мен, като дупка, която не можеш с нищо да запълниш и през която душата ми искаше да избяга и да се присъедини към тях.\n— Да — отговори Амос, — разбирам много добре. Аз също почувствах силна болка при смъртта на моя баща. Изпитах я и когато Медуза се погледна в огледалото и се разпадна на прах. Какъв шок!\n— Често си мисля за нея. Не мога да си я избия от главата. Сякаш, като я погледнах в очите, образът й се е запечатал в мен. Понякога я сънувам и виждам единствено лицето й. Спомняш ли си я?\n— Да, много добре. Тя беше мила, нежна и имаше красива усмивка.\n— Чудесно описание! Все пак е странно да имаш змии вместо коса, нали?\n— Ако разбираш правилно мисълта ми, момче, което се превръща в мечка, също не е нещо много обичайно.\n— Дааа — отвърна Беорф, като се прозя. — Предполагам, че всички същества имат по нещо мъничко в себе си, което е специално и ги отличава от другите. О, виж, Амос, падаща звезда!\n— Пожелай си нещо, приятелю!\n— Искам да видя отново Медуза — каза спонтанно младият беорит.\nОгрени от лунната светлина, двете момчета замълчаха.


No Comment - Защо се пристрастяваме към пържените картофи?\nКогато учените си нямат друга работа...\nУчени от Университета на Ървайн, щата Калифорния, откриха защо се пристрастяваме към пържените картофи и не можем да спрем да ги ядем, докато не свърши цялата порция.\nСъдържащите се в картофите мазнини отключват в стомаха ни вещества, които действат по подобие на марихуаната.\nНаучният екип, ръководен от професор Даниеле Пиомели, изследва реакциите на опитни мишки, след като поемат мазни храни, подобни на тези, сервирани в заведенията за бързо хранене. Проблемът възниква още при допира на храната с езика на гризачите.\nМазнините осъществяват пряк контакт с мозъка, който от своя страна подава сигнал към стомаха. Той го задължава да отдели “естествените наркотици” по стените си, тъй-наречените ендоканабиноиди. Въздействието им ни кара да искаме още и още от тази храна.\nДосега се смяташе, че “крастата” по пържените картофи и другата мазна храна от заведенията за бързо хранене е само въпрос на вкус и лакомия. Но цитираното изследване, наред с други, дава химическото обяснение на безконтролната ни консумация на подобни блюда. При другите вещества, съдържащи се в храните, като протеините например, не се наблюдава подобен „дрогиращ“ ефект.


Зехтин - ползи и вреди, как да се използва при готвене и да се вземат за лечение 🚩\nЗехтин – състав\nЗехтин – ползи\nЗехтин за камъни в жлъчката\nЗехтин – вреди\nЗехтин – противопоказания\nДревните хора винаги оценявали даровете на природата, активно ги използвали за терапевтични, профилактични цели. Ползите от зехтина за организма от допълнителен клас, тъй като това е уникално натурално лекарство, поради естествения си състав, е в състояние да преодолее редица опасни патологии, подобрява състоянието на човешката кожа.\nТози уникален продукт се получава чрез студено пресоване, а пресни маслини и маслини, събрани изключително от ноември до март, стават заготовки. Тъй като такива екзотични плодове бързо се окисляват след прибиране на реколтата, е необходимо да се обработват продуктивно, за да се получи течност, ценна за здравето. Химическият състав на зехтина е богат на витамини, минерали, мастни киселини и минерали. То:\nфеноли, полифеноли, фенолни киселини инхибират процеса на стареене на кожата;\nолеиновата киселина ускорява метаболитните процеси, укрепва съдовите стени;\nтерпени алкохоли, токофероли стабилизират кръвната захар;\nОмега 9 се счита за профилактика на диабет, затлъстяване, атеросклероза;\nКвалификацията предотвратява онкологията (особено в съвременната гинекология);\nстерол и? ситостеролът предотвратява съдова патология, хипертония;\nлиноловата киселина повишава зрителната острота, ускорява регенерацията на увредените тъкани;\nВитамин D укрепва костите, счита се за превенция на рахит;\nВитамин А е полезен при слабо зрение, кожни проблеми;\nВитамин Е, като антиоксидант, предотвратява образуването на ракови клетки, интоксикация на организма.\nстеатико и палмитилейко мастни киселини срещу атеросклероза;\nвитамин К е добър за червата, особено при деца.\nПреди да изберете такова естествено лекарство, важно е внимателно да проучите полезните му свойства, да премахнете напълно противопоказанията и да навредите на здравето. Ползите от зехтина се отбелязват в съвременната медицина, хранене, козметология; дори бременните жени не са забранени за предотвратяване на съставните вещества. Лечебните свойства на тази маслена основа са подробно описани по-долу:\nлек слабителен ефект, особено важен за хроничен запек;\nподмладяване на кожата, продуктивно изхвърляне на малки бръчки по лицето;\nподобряване на здравето по време на бременност;\nподобряване на качеството на косата, освобождаване от пърхот;\nподдържане на младостта, естествената красота;\nукрепване на имунитета за кърмачета.\nАко говорим за женското тяло, този продукт е ценен в съвременната гинекология. Това е отлична профилактика на рак, предимствата на този растителен компонент за пациенти с риск от рак на гърдата са особено очевидни. Вредите за здравето са минимални, но терапевтичният ефект се забелязва веднага. Огромните ползи от зехтина за жени са подробно описани по-долу:\nизглаждане на дермата от бръчки;\nпредотвратяване на чупливостта, загубата на коса;\nхранене и хидратация на суха кожа;\nукрепване на имунитета по време на бременност;\nувеличаване на здравината на ноктите;\nПолзите от зехтина на гладно\nИзползването на маслена основа вътре е подходящо на празен стомах, особено при храносмилателни проблеми, наднормено тегло. Първият път да се яде без вреда за здравето се препоръчва за чаена лъжичка, но след това увеличете дозата до супена лъжица (също всеки ден сутрин). Ползите от зехтина на празен стомах е да стартира храносмилателния тракт, да ускори метаболизма, да потисне бездомния апетит, да предотврати хемороидите, да премахне токсините. Основното е да приемете правилно този уникален лек.\nПреди да изберете маслена основа за интензивна грижа, трябва да вземете решение за сорта, метода на обработка на маслините след събирането. Например, според испанската класификация, този натурален продукт е особено ценен след първото въртене. Това е екстра върджин зехтин, който е много по-скъп от своите „последователи“. Виргинският зехтин е продукт на втората екстракция, следователно е по-нисък по качество и характеристики. Масло от помада, чист зехтин – екстракти, получени чрез химическа екстракция.\nЕфективно лечение със зехтин е възможно при избора на гръцки продукт, получен чрез първия метод на пресоване:\nелиминиране на емоционалната нестабилност, обширни нервни разстройства;\nукрепване на кръвоносните съдове и миокарда, особено при хронични „ядра“;\nположителна динамика при болки в гърба;\nподдържане на мускулния тонус, бързо възстановяване на засегнатите тъкани;\nздрач подобрение на зрението.\nМаслената основа на втората екстракция участва активно в козметологията и не само за премахване на бръчките по лицето, но и за укрепване на космените фоликули, подобряване на цялостния вид на прическата. Зехтинът за коса има следните полезни свойства, които остават безобидни дори след студено пресоване:\nхидратиращи и подхранващи космените фоликули;\nизглаждане на палави къдрици;\nосигуряване на трайност на прическата;\nбогат цвят на косата след използване на рафинирана или нерафинирана основа.\nСлед първото завъртане мазната основа е особено ценна за чувствителна кожа, склонна към сухота и лющене. Ползите и вредите от зехтина интересуват всяка жена, но дори и в случай на мазна кожа, такъв уникален състав не вреди. Няколко капки и естествен руж ще се появят по бузите и скоро няма да има следа от изразителни бръчки. Зехтинът за лице може да се използва нефилтриран, но първо се консултирайте с вашия дерматолог.\nСтуденото пресоване осигурява лек слабителен ефект в храносмилателната система. Ако използвате зехтин при запек на умерени порции, осезаемата вреда на храносмилателната система се елиминира напълно. Ползите за чревната подвижност са огромни, тъй като след първия прием изпражненията се нормализират, дискомфортът и най-неприятните усещания ще изчезнат.\nДървеното масло се използва активно при опасни заболявания на стомаха, предразположени към хроничната им трансформация, чести рецидиви с остри атаки на болка. Зехтинът не вреди на гастрит, но обгръща засегнатата лигавица, намалява агресивния ефект на някои хранителни продукти и нормализира киселинността на стомашния сок.\nЗа да изчистите черния дроб и да улесните работата на панкреаса, лекарите препоръчват да използвате зехтин у дома – ползите и вредите зависят от дневните дози, метода на директна употреба. По принцип този природен лек се използва за прочистване на черния дроб и премахване на интоксикационните продукти от системното кръвообращение. Зехтинът от панкреатит намалява броя на пристъпите, удължава периода на ремисия.\nЗа да не се възпали хемороидът, е необходимо да вземете зехтин вътре. Ползите от превенцията са очевидни, вредите са минимални. Ако възпалението преобладава в активната фаза, пациентът е показан да използва ректални свещички с участието на този билков компонент. Зехтинът при хемороиди може да се използва вътрешно и външно за подобряване на желания терапевтичен ефект.\nПри патогенен застой на жлъчката, както и в случай на образуване на камъни и пясък, този натурален продукт е полезен. Той има противовъзпалителни и разцепващи ефекти, осигурява бързо движение и продуктивно елиминиране на такива тумори по естествен начин. Зехтинът с камъни в жлъчния мехур е основното или спомагателното лекарство, участва в рецепти за приготвяне на лекарствени такси.\nВажно: Използвайте внимателно, в противен случай запушването на каналите става опасност за здравето.\nОтрицателен ефект върху тялото също има, например, време е да запомните, че това е висококалоричен продукт, който е позволено да се консумира в строго ограничени дози. Вредността на зехтина присъства в детската храна, така че родителите се опитват да избегнат присъствието на фъстъци, палмитни елементи в продукта. В противен случай рискът от алергична реакция, появата на проблеми с храносмилането на децата се увеличава.\nТази ароматна основа за лечение и профилактика не е разрешена на всички заинтересовани купувачи. Абсолютните противопоказания на зехтина намаляват броя на желаещите да използват този лечебен продукт на практика. Медицинските ограничения са както следва:\nсклонност към алергична реакция при контакт с този ароматен продукт;\nрискът от затлъстяване, диабет;\nзапушване на канала при жлъчнокаменна болест;\nпотенциални усложнения на холецистит.


Животът на тези четири зодии ще се промени през септември :. Актуално\nНачало / Актуално - Спорт и любопитно / Животът на тези чети...\nЖивотът на тези четири зодии ще се промени през септември\nВсички надежди сега са насочени само към есента и тя няма да подведе никого. От първите дни много желани неща ще станат по-близки и по-достъпни за знаците на зодиака. За някои септември ще бъде най-добрият месец от 2019 г. въобще. И ще бъде запомнен с нещо специално. Каналът "Видео хороскоп" във vbox7 показва кои са те:\nАстролозите имат прекрасни новини за Близнаците, защото този знак сега се нуждае от подкрепа. Така че с началото на септември стабилността ще се възцари в живота им. Много проблеми ще се разрешат сами и няма да е нужно да отделяте време и усилия за тях. Наесен ще разцъфнете отново и ще повярвате в себе си, ще получите възможност да подредите личния си живот, както и да се приближите към мечтите си.\nНови предизвикателства, любов или проблеми: Какво готви септември за 12-те зодии? (ВИДЕО)\nОвенът може да започне буквално нов живот, след като свърши лятото. Лятото ви проверяваше в много отношения, а сега е време да изразходвате силите си не за решаване на проблеми, а за издигане нагоре. И есента ще ви даде много шансове. И още – любовните проблеми ще бъдат решени. Ако през лятото отношенията са ви носели само разочарования, то през есента всичко може да се промени драстично.\nЩастлив и късметлия във всичко – такъв ще бъде Водолеят през септември. Най-накрая ще успее да се измъкне от натрупалите се проблеми през лятото и да навлезе в нова ера. Септември е началото на всичко ново, така че започнете ново начинание през септември и то ще бъде успешно.\nТайната на щастието за всяка зодия (ВИДЕО)\nПървите стъпки към най-успешния им период в живота – това е краят на есента. Но всичко ще започне да се подрежда още през септември. Душевните рани ще се излекуват, ще бъде по-лесно да не се връщате към миналото и да продължите напред.


Коли под наем Батак | Top Rent A Car България\nТуристически наръчник - с кола под наем в Батак\nОбща информация за Батак\nКъща край Батак\nБатак е красиво планинско градче, известно с красивата си природа, и богатото културно и историческо наследство. Той се намира в Южна България на над 1000 м надморска височина. Разположен на 147 км от столицата София, 325 км от гр. Бургас и 448 км от гр. Варна. Недалеч от него се намира и известния, и живописен язовир Батак.\nГрадът е известен с печалните събития около, и след Априлското въстание. В момента градът, и районът са отлично място за почивка и отдих, както и с цел посещаване на исторически и културни паметници. Планирайте Вашето пътуване с кола под наем от Top Rent A Car, за да посетите Батак.\nКъщи край Батак\nБатак и районът около него са били заселени от най-древни времена. За това свидетелстват историческите находки – в района са открити множество руини от древни крепости, църкви, могили и др. Те са дело на най-различни култури и народи – римляни, тракийци, византийци и славяни.\nСлед потушаването на Априлското въстание, турските башибозуци започват масово клане над християните. Част от населението се скрива в църквата Св. Неделя, но след няколко дни положението вътре е трагично. Жените подтикнати от липсата на вода, започват да копаят кладенец с голи ръце, за да напоят децата си, който може да се види и днес. Но след превземането на църквата всички християни биват изклани. След печалния отзвук на Априлското въстание в Батак, светът е изумен от кървавите събития, и вижда волята на страната за освобождение.\nЗабележителности около Батак\nИсторически музей - създаден през 1956 г, той предлага разходка с беседи в целия комплекс на различни езици. Има множество фотографии, и най-различни ценности от античността, средните векове, възраждането, Руско-турската освободителна война и след освобождението.\nБалиновата къща - Тя е построена около 1895 г, в нея са живели Борис и Трендафил Балинови. Къщата е етнографски музей, експозицията представя бита, поминъка, празниците и обичаите на местното население от края на 19 в. и първата половина от 20 в.\nЦърква „Св. Неделя” - Тя е построена през далечната 1813 г, за 75 дни с труда на жителите на града. Храмът е куполна постройка, изградена от камък с дъбови врати.\nЦигов Чарк - курортът е разположен недалеч от града, на брега на язовир Батак. Разполага с отлични хотели, почивни станции и ресторанти. Непосредствената близост до язовира дава отлични възможности за практикуването на водни спортове и риболов.\nЯзовир Доспат и гр. Сърница - има изградени почивни бази, вили и заведения, предоставящи всички удобства за туристите. Районът е отличен и за ловен туризъм, предлагащ разнообразни условия и богат по вид дивеч.\nТова са само малка част от чудесните възможности, които предлага районът. Планирайте Вашето пътешествие до този изключителен район с кола под наем от Top Rent a Car.\nНай-добри хотели в Батак според Trip Advisor са:\nОткъде най-бързо и лесно да наемете кола в Батак?\nАко планирате да посетите Батак, и все още не сте си резервирали автомобил, може да го направите като използвате формата ни за резервации отляво. Ако пътувате от София, Top Rent A Car има офис на ул. Мими Балканска 140, от където може да наемете своя автомобил на място. Батак е перфектна дестинация за двудневна разходка от София. Ако имате нужда от повече информация относно доставките и трансферите, които предлагаме, моля разгледайте страницата ни с Допълнителни услуги.\nПанорама на Батак от Едал Антон Лефтеров (Собствена творба) [ CC-BY-SA-3.0 or GFDL], via Wikimedia Commons


На "зимен" бар в Лондон\n#барове на покриви #зимни барове #Лондон #места на открито #питиета #развлекателни места в Лондон\nСтъпка по стъпка и есента се опитва да „подава оставка“.\nСякаш загубила интерес в „управлението“, тя предава щафетата ден след ден на идващата след нея зима.\nНякой друг градус по-надолу, все по-късен изгрев и по-ранен залез, слънцето и то, горкото, докато се покаже, и хайде обратно зад облаците, ветровити милувки и дъждовни стъпки. Подготовката за смяната на сезона тече с пълна сила.\nА всеки сезон изисква своите настроения, дрехи, аксесоари, храна, питиета, барове. Като стана въпрос за барове, за истински добри барове, те са едно от местата, където можеш да се радваш подобаващо на зимата, когато навън е студено, а „вътре“ (то не е съвсем вътре) уютно. Още гостоприемно и изискано. За градската зима баровете са в топ 3 на „студените“ удоволствия. Сред тях сасъщо ледените пързалки и коледните пазари. Само защото зимата е близо, не означава, че не можем да изпием по питие на приятно „открито“ място или на покрив. Ето кои са най-добрите барове в Лондон. Всички, разбира се, отоплени, с разнообразни напитки и хубава храна.\nQueen of Hoxton’s Skye Halla rooftop bar\nБарът е отворен до март. Чудесно място във висините, което може да се ползва за всякакви частни партита и събития.\nС прекрасен изглед към Оксфорд стрийт, ресторантът се завръща за клиентите си за шести пореден сезон. Ако сте само за питие, The Terrace Bar има собствен отделен вход и списък с напитки, включително горещ сайдер и доброто старо греяно вино. Дотук може да се качите със супер бързия ескалатор от приземния етаж на магазина до покрива. И не забравяйте, до февруари.\nСамо на няколко „покрива“ по-далеч по Оксфорд стрийт. Времето, през което можете да пийнете по нещо тук, е по-кратко. Барът е отворен от 7 ноември до 31 декември.\nRekorderlig Winter Lodge at Southbank Centre\nЗимен бар в скандинавски стил. Замислен като двуетажна скандинавска къща, барът сервира освен вкусна топла храна, и определена добре позната марка сайдер. С вкус на ябълка, канела и ванилия. От 11 ноември до 22 януари сте добре дошли.\nКрокети от еленово месо и много други и различни гозби в комбинация със зимни коктейли ще направят вечерта ви истински хубава. Топлото одеялце е част от приятната обстановка, на която може да се радвате до 28 февруари.\nThe Montague Hotel превръща терасата си в красива градина с борови дървета, снежни човеци и падащ сняг. Може да се избира межди 12 напитки от бара, сред които греяно вино, различни видове водка с вкус на плодове и горещ шоколад. До 13 януари Ski Lodge е ваш.\nТази година барът изглежда като част от приказката „Червената шапчица“. Очаквайте селски дървени къщички, дебели кожени одеяла и коктейли с имена като Holly Winter, Mitten и Firewood. Всичко това от 23 ноември до 28 февруари.\nPergola on the Roof at Television Centre\nСлед едно успешно лято на покрива, Pergola откри вече зимния сезон. Четири ресторанта (Snaps & Rye, Le Bab, Patty & Bun and Gunpowder) и два бара ще пребивават на покрива в продължение на сезона до 23 декември.\nScottish Winter Terrace at Rib Room\nНещо като дом на уискито. Барът е дело на William Grant & Sons, компанията, която стои зад марките Glenfiddich и The Balvenie. До 27 януари очаквайте различни дегустации.\nВсичко вече е отворено, така че горе по покривите. Зимата изглежда някак по-мека, когато се оглеждаш над Лондон с чаша в ръка. Никаква зимна летаргия не е разрешена.\nЕтикети: барове на покриви зимни барове Лондон места на открито питиета развлекателни места в Лондон\nКатегория BG Лондон, Вестник e-Вести, Лондон | 2018/11/01 последна редакция в 1:00 PM


Game Battlefield Shooter игра. Играйте онлайн безплатно.\nОгромен брой врагове утаява си военно укрепление. - Снайперист, който е голям стрелец и вашата задача е да унищожи враг сила, и най-живо. Гледайки внимателно линията на огъня, потърсете крият врагове.\n© Безплатни онлайн игра Battlefield Shooter игра.\nOnline играта Battlefield Shooter игра\nGame Описание Battlefield Shooter игра онлайн. Как да играете онлайн Огромен брой врагове утаява си военно укрепление. - Снайперист, който е голям стрелец и вашата задача е да унищожи враг сила, и най-живо. Гледайки внимателно линията на огъня, потърсете крият врагове. Weapon вие управлявате с мишката и натиснете пространство, за да насочите телескопа.\nBattlefield Shooter игра ( Гласа8, middlecover посетители: 3.88/5)\nХелоуин Хънт 2


Томислав Дончев: Изборите са състезание и ние играем за победа - pz-info\nТомислав Дончев: Изборите са състезание и ние играем за победа\nВицепремиерът Томислав Дончев се запозна с проекта за ремонт на градския стадион, за който държавата отпусна 800 хил лв. Той бе придружаван от областния координатор на ГЕРБ Найден Шопов и кандидатът за кмет на Пазарджик инж. Иван Панайотов. Томислав Дончев разгледа завода за производство на кормилни кутии “Костал“ и се срещна с членове и симпатизанти на ГЕРБ. „Изборите са състезание и ние играем за победа.Това което ни отличава от другите, е че играем чисто и използваме политически средства, срещаме се с хората и обясняваме за какво се борим. Там където има силни структури има и добри резултати“, каза Дончев. Той бе категоричен ,че без някой истински да се е състезавал, без да е срещнал 600 -700 човека и без да е изслушал болката на всеки обикновен гражданин, няма как да спечелим.\n„Това не става само със стоене пред компютъра, с четене на политически анализи, с даване на интервюта, а става само с личен контакт. Ние имаме нужда от обясняване и убеждаване. Местните избори са най-важните. 70 % от всичко, което хората се нуждаят минава през местната власт. Ние самите като партия се утвърдихме през местната власт“, добави Томислав Дончев. По думите му точно градове като Пазарджик, с потенциалът който имат, би следвало да очакват много повече. От тук нататък задачите на местната управа трябва да бъдат съвсем различни.\nОт тук нататък на ГЕРБ трябват кметове, зам. кметове и общински съветници, които да разсъждават с визия и стратегия за развитие на населеното място. Според Дончев те трябва да си зададат въпроса: Кои са нужните едно или две неща, които могат да отключат потенциала? И трябва да имат ясен профил в каква посока ще се развива тяхното населено място. Отговорът не може да го даде правителството. Това трябва да го направят хора смели и визионисти. „Остават още една седмица от местните избори и вие трябва да отговорите на един въпрос дори и да не ви го задават. А той е: Защо аз съм най-добрият и най-подготвеният за общинския съвет? Отговорът на този въпрос минава през сърцето и това е моята рецепта за победа“ , каза в заключение Томислав Дончев.\nВ препълната зала „В. Левски“ Тодор Попов благодари за подкрепата и направи заявка за убедителна победа


Novsport.com - Игауин обяви, че се оттегля от националния на Аржентина\n28 март 2019 23:33 Николай Георгиев\nНападателят на Челси Гонсало Игуаин обяви, че се оттегля от националния отбор на Аржентина.\n„Мисля, че вече настъпи моментът. Обмислил съм го добре. Моят етап в националния отбор приключи. Искам да се насладя на моето семейство. За щастие на едни и нетолкова на други, оттеглям се, както направиха и други колеги. Така че вече могат да спрат да се притесняват ще бъда или не в държавния тим“, обясни Игуаин пред FOX Sports.\n„В Аржентина се критикуват повече головете, които не си отбелязал, отколкото да се говори за тези, които си вкарал. Когато ни наричат провалени, провал е да не постигнеш целта си, да не се класираш за Световно, да не стигнеш три финала и да ги загубиш. Това е моето мнение. Да играеш финал е провал, добре, не знам. Може би не се вярва достатъчно в нас“.\nЗапитан за Мондиала в Русия, Игуаин обясни: „Всички отидохме с желанието да се представим по най-добрия начин. Може би за мен бе последно Световно, казахме си „Това е последната възможност да направим нещата по най-добрия начин“, но криви ни излязоха сметките“.\nИгауин прави направи дебюта си в националния тим през 2009 година. Взе участие в Мондиала и остави зад гърба си 75 мача с екипа на „гаучосите“, в рамките на които отбеляза 32 гола.\nИзпратено от Анонимен на 29 март 2019 10:15. |\nТака става с предателите Игуана!!!


Любо Минчев: „Не успяхме да спрем бързата им атака“ – Берое\nПропада контролата между Черноморец и Берое\nЛюбо Минчев: „Не успяхме да спрем бързата им атака“\n07.10.2019\t432 Посещения\nБерое загуби на старта на НБЛ от тима на Левски Лукойл с 65:84. Старозагорци изоставаха в резултата през по-голямата част от срещата. В средата на последната част беройци успяха да се доближат на 5 точки от своя противник, но последвалите минути бяха изцяло в ползва на столичани, които отвориха разлика от 19 пункта в заключителните секунди на срещата. След двубоя старши треньорът Любомир Минчев призна превъзходството на противника.\n„Левски Лукойл игра много по-добре от нас. Ние просто не успяхме да спрем бързата им атака, което е и тяхното най-силно оръжие. Поздравявам нашия противник. Определено заслужиха успеха. Те имаха нужното самочувствие през няколко ключови етапа от двубоя. Ние не направихме нищо, което трябваше, не ни тръгна и постепенното нападение и накрая разликата стана много голяма.“\nВидимо разочарован от развоя на срещата бе и гардът Деян Карамфилов. Баскетболистът определи агресивната защита на противника като основна причина за загубата на „зелените“ в двубоя.\n„За първи път срещнахме толкова агресивна защита срещу нас, което ограничи успеваемостта ни едва до 65 точки. Имахме и няколко отворени стрелби, които обаче не съумяхме да вкараме. От тук дойде и голямата разлика. За първи път в нашата зала отбелязваме толкова малко точки, което направи и голямата разлика в срещата. Според мен тя не е такава между двата отбора. Няма как обаче да се оправдаваме с липсата на късмет“, заяви Карамфилов.\nБерое гостува на Черноморец в контролна среща\nМартин Раднев: „Страхотен успех! Децата дадоха всичко от себе си“\nСтарозагорци надделяха над Академик Бултекс 99\nБерое спечели приятелския двубой срещу Академик Бултекс 99 със 78:55. Срещата в пловдивската спортна зала ...


Блуза гръцко деколте — Грамадан\n-- Моля изберете --Съчетание от цветове в сиво\nБлуза гръцко деколте 1бр.\nДамска блуза с гръцко деколте. Много удобна за ежедневни нужди. Дълъг ръкав. Материята пада тежко.\n130 см 135 см 62 см 71 см\n135 см 140 см 63 см 73 см\nЦвят: съчетание на цветове в зелено, съчетание в бежово, съчетание в сиво\nПамучно поло бяло


5 съвета как по-бързо и ефективно да научите чужд език\nПубликувано на 28.09.2018 28.09.2018 от Blog Kabinata\nИзучаването на нов език е вълнуващо пътуване. Понякога обаче се опитваме да постигнем тази амбициозна цел без да отдаваме нужното време и усилия, необходими за успешното й осъществяване. Упражняването на речниковия запас и лексиката дори само по няколко минути всеки ден може да направи разликата. Способността да говорите с увереност изисква по-цялостен подход.\nПострояването на основите на разбирането на един непознат език отнема време. Има начини обаче това да се случи умно, а не трудно. Представяме на вниманието ви няколко съвета от перфектно говорещи и владеещи лингвистиката на поне един чужд език. Те са съгласувани с преподаватели от най-голямата онлайн платформа за изучаване на чужди езици в България, Kabinata.com. Надяваме се това да даде един добър старт на вашето езиково пътешествие.\nНаправете изучаването на езика в част от ежедневната ви рутина.\nСигурно сте чували идиома, че практиката създава съвършенство. Но при изучаването на език не е важна само продължителността на обучението.Честотата на проверките на знанията е от витално значение.\nОпределянето на точен час за занимания всеки ден ще направи изучаването на езика част от ежедневната ви рутина. Kabinata.com ви препоръчва да разделяте заниманията си на няколко по-малки(като времетраене) части. Например, от по 10 или 15 минути. Като всяка от тях може да е посветена на различен eлемент от езика: граматика, лексика, научаване на нови фрази, упражняване на произношението.\n„Потопете“се изцяло в езика.\nМного от успешно научилите чужд език подчертават важността на „потапянето“. Но какво точно означава това? „Потапянето“ представлява различни техники, като четене на книги, гледане на новини и филми, или слушане на музика на езика, който изучавате. Прави се с цел по-задълбочено разбиране и създаване на връзка с новия език.\nМислете за него като за езикова осмоза, която позволява на ушите ви да свикнат с разговорния език и странностите на произношението , абсорбирайки го през целия ден.\nЗа успешните изучаващи, целта не е само да разбират езика, но също така да го говорят, да го разберат. Упражняването на фрази и новоусвоената лексика всеки ден не само ще усъвършенства произношението ви, но ще изгради увереността, от която ще се нуждаете, за да говорите езика в ситуации от реалния свят. Езиковото обучение на Kabinata.com предоставя възможност редовно да упражнявате наученото. Как ще се случва това зависи изцяло от вас. На разположение ще имате огромна база данни от мултимедиа материали и високо квалифицирани преподаватели. Включително виртуална класна стая. Необходимо оборудване: слушалки с микрофон!\nПоставяйте си постижими езикови цели\nУченето на нов език е сериозен ангажимент. Бихте могли по-ефективно да направлявате усилията си, като разбиете учебния процес на по-малки етапи. Не е реално да се мисли, че ще научите цял един език само за няколко седмици. Ако си поставяте по-достижими цели, това ще ви помогне да постигате постоянен прогрес. Изберете нещо изпълнимо за времето, което бихте могли да отделите за учене. Така бавно, но сигурно ще вървите напред към крайната цел.\nСамото пътуване е по-важно от крайната дестинация.\nВместо да се надпреварвате да усвоявате възможно по-голям речников запас от думи за възможно най-кратко време, фокусирайте се върху практикуването, проверката на знанията и говоренето на езика. За успешните изучаващи целта винаги е била да могат да говорят и комуникират с увереност. Това означава едно по-широко разбиране, както на езика, така и на културата, която представлява.\nЗапочнете вашето езиково пътуване с Kabinata.com!\nПредишна публикацияПредишни Кои са най-полезните езици за научаване?\nСледваща публикацияСледваща Колко ще ви струва (не)изучаването на чужд език?